text: দেশের প্রথম নারী ফিফা রেফারি জয়া | Report71.com
  দেশের প্রথম নারী ফিফা রেফারি জয়া
  বিশ্ব ফুটবল নিয়ন্ত্রক সংস্থার (ফিফা) আনুষ্ঠানিক স্বীকৃতি পেলেন রাঙামাটির মেয়ে জয়া চাকমা। বাংলাদেশের প্রথম নারী ফিফা রেফারি হিসেবে মেয়েদের ফুটবলের আন্তর্জাতিক ম্যাচ পরিচালনা করবেন তিনি। ফিফা রেফারি হতে গেল ২৩ আগস্ট বঙ্গবন্ধু জাতীয় স্টেডিয়ামে পরীক্ষা দেন জয়া। পরে সেই রিপোর্ট হাতে পায় ফিফা। এরপর আনুষ্ঠানিকভাবে তাকে স্বীকৃতি দিয়ে বাংলাদেশ ফুটবল ফেডারেশনকে (বাফুফে)ই-মেইল পাঠায় তারা। এর সুবাদে দেশের প্রথম নারী ফিফা রেফারি হন তিনি।
  স্বভাবতই এমন সুখবর পেয়ে উচ্ছ্বসিত জয়া।তিনি বলেন,এতদিন ধরে যে কষ্ট করেছি, এর স্বীকৃতি পেয়েছি। এখন দায়িত্ব অনেক বেড়ে গেছে। নির্ভুলভাবে ম্যাচ পরিচালনা করাই আমার একমাত্র লক্ষ্য। প্রসঙ্গত, খেলোয়াড়ি ক্যারিয়ার শেষ ২০১০ সালে রেফারিংয়ে মনোনিবেশ করেন জয়া। এর আগে লেভেল ৩, ২ ও ১ কোর্স সম্পন্ন করে জাতীয় পর্যায়ের রেফারি হন তিনি। বর্তমানে বিকেএসপির নারী ফুটবলের কোচ হিসেবে কাজ করছেন মেধাবী ও বিচক্ষণ ক্রীড়া ব্যক্তিত্ব।